ҚАЗАҚСТАННЫҢ ДЕПОЗИТТЕРГЕ КЕПІЛДІК БЕРУ ҚОРЫ

Жарналардың дифференциалды мөлшерлемелерін есептеу және методологиясы департаменті

**2014 ж. 2-тоқсанындағы**

**Жеке тұлғалардың депозиттерІ нарығына**

**қысқаша ақпараттық шолу**

**1. Жеке тұлғалардың депозиттер нарығының тенденциясына шолу**

2014 ж. 1 шілдедегі жағдайы бойынша депозиттерге кепілдік беру жүйесіне қатысушы банктердегі халықтың салымы 4,4 трлн. теңгеге жетті, оның ішінде депозиттік қоржынның 2-тоқсандағы өсімі 233,1 млрд. теңгені немесе 5,6% құрайды. Депозиттік қоржынның теңге бойынша 2-тоқсандағы өсімі +7,1%, ал осы уақыттағы шетел валютасы бойынша салымның өсімі 3,8%-ті құрады, осылайша салымның ұлттық валюта бойынша үлесі 46,4%, ал шетел валютасы бойынша - 53,6%.

***Диаграмма 1. Теңге және шетел валютасымен салынған депозиттер өзгерісінің динамикасы ( % бойынша)***

шетел валютасымен

теңгемен

Қатысушы банктердің депозиттерінің жиынтық қоржыны жалпы үлесі 88,4% немесе 3,9 трлн. теңге және тоқсандық өсімі 4,6% болатын мерзімді және шартты салымдардан, жалпы үлесі 10,6% немесе 463,3 млрд. теңге және тоқсандық өсімі 14,8% болатын *ағымдағы және карт-шоттардағы қалдықтардан,* сондай-ақжалпы үлесі 1,0% немесе 43,5 млрд. теңге болатын *талап етілгенге дейінгі салымдардан* құралған.

***Диаграмма 2. Жеке тұлғалар депозиттерінің негізгі категориялар бойынша құрылымы (млрд. теңге)***

***5 млн. теңгеге дейінгі мерзімді және шартты салымдар***

***5 млн.-нан 15 млн. теңгеге дейінгі мерзімді және шартты салымдар***

***15 млн. теңгеден жоғары мерзімді және шартты салымдар***

***Талап етілгенге дейінгі салымдар***

***Ағымдағы және карт-шоттардағы салымдар***

Мөлшері 5 млн. теңгеге дейінгі *мерзімді және шартты салымдар* қатысушы-банктердің жиынтық қоржынның 29,5% (немесе 1,3 трлн.), ол тоқсан ішінде 45,3 млрд. теңгеге өсті. *5млн.-нан 15 млн. теңгеге дейінгі мерзімді салымдар* 23,8 млрд. теңгеге өсіп, 529,6 млрд. теңгеге жетті және жиынтық қоржынның 12,1% құрады. Депозиттер қоржынында ең үлкен үлеске 46,8% ие *15 млн. теңгеден жоғары мерзімді және шартты салымдар* 99,35 млрд. теңгеге өсті*.* Халықтың *талап етілгенге дейінгі салымдары* тоқсан ішінде 13,1%-ке немесе 5,0 млрд. теңгеге өсті, жиынтық қоржындағы үлесі 1,0% болды. *Ағымдағы және карт-шоттардағы* жиынтық қалдықтары 59,6 млрд. теңгеге өсімінің арқасында 463,3 млрд. теңгені құрады.

Қосымша айта кететін болсақ, барлық жеке тұлғалар депозиттерінің 6,3% немесе 273,5 млрд. теңге, оның ішінде ағымдық және карт-шоттардағы сомалар банктің басқарушы қызметкерлеріне, сонымен бірге 5% және одан жоғары дауыс беру құқығы бар акцияларға ие акционерлер мен олардың жақын туыстарына тиесілі. Есептік тоқсан ішінде мұндай депозиттер сомасы 10,6 млрд. теңгеге (+4,1%) өсті.

Екінші деңгейдегі банктердегі жеке тұлғалардың депозиттері бойынша Қор өтеуге қажетті кепілдік берілген өтемнің мөлшері 2014 жылдың 1 шілдедегі жағдайы бойынша 2,3 трлн. теңгеге жетті. Сонымен бірге, есеп беретін күнге тоқсандағы Қордың арнайы резерві Қордың жарғылық капиталының қаражатын есептемегенде 189,2 млрд. теңгені құрады. Заңнама бойынша, Қордың арнайы резервінің тапшылығы кезінде Қор акционерінің рұқсатымен Қордың жарғылық капиталының 70% қолдануға болады. Осылайша, есеп беретін күнге Қордың арнайы резервінің мөлшері 291,9 млрд. теңгені немесе кепіл берілетін жиынтық соманың 12,9%-ін және жалпы депозиттер сомасының 6,7%-ін құрайды.

***Диаграмма 3. «БАТА» Жүйесінің жіктеу топтарындағы банктердің тоқсандық динамикасы***

*E тобы*

*D тобы*

*C тобы*

*A тобы*

*B тобы*

Есептік тоқсанның қорытындысы бойынша «БАТА» міндетті күнтізбелік сараланған жарналар мөлшерлемелерін есептеу жүйесіне сәйкес банктердің көбісі тоқсандық жарнасы 0,11% болатын «C» тобында (15 банк) және тоқсандық жарнасы 0,19% болатын «D» тобында (10 банк). Тоқсан ішінде 7 қатысушы банктің көрсеткіштері жақсарып, тоқсандық жарна мөлшерлемесі төмендеу топтарға көшті. 3 қатысушы банк 0,5% тоқсандық жарналы «S» жіктеу тобына анықталды.

2014 жылдың 2-тоқсаны бойынша қатысушы банктер төлеген міндетті күнтізбелік жарналар жиынтығы алдыңғы тоқсанмен салыстырғанда 1,1 млрд. теңгеге өсіп, 8,7 млрд. теңгені құрады. Ол негізінен депозиттер қоржынының өсуіне және депозиттерге кепілдік беру жүйесіне қатысушы банктердің ішіндегі ең ірі қатысушы банктің бірінің рейтингісінің төмендеуіне сәйкесінше күнтізбелік жарна мөлшерінің өсуіне байланысты.

2014 ж. 1 тамыздағы жағдайы бойынша Қор төлеген кепілдік берілген өтемнің жиынтық сомасы ***Наурыз Банкі*** бойынша 679,5 млн. теңгені, ал ***Валют-Транзит Банкі*** бойынша 13,9 млрд. теңгені құрады. Қордың ***Наурыз Банкінің*** ликвидациялық комиссиясынан кепілдік берілген өтемді төлеген сомасы бойынша талаптарын қанағаттандыру барысында алынған сома мөлшері 679,4 млн. теңге немесе ликвидациялық коммиссиясына қойылған барлық талап сомасының 88,01%, ал ***Валют-Транзит Банкі*** бойынша 8,5 млрд. теңге немесе Қордың ликвидациялық коммиссиясына қойылған талап сомасының 60,6% өндірілді.

*Қосымша*

2014 жылдың 1 шілдесіне сәйкес

**қатысушы банктердің жеке тұлғалар депозиттері бойынша мәліметтерінің жиынтығы**

|  |  |  |  |  |
| --- | --- | --- | --- | --- |
| № | **Аталуы** | **Сомасы** (мың теңге) | *2014 ж*. 2*- тоқсандағы өзгерісі* | **Шоттардың саны** |
| 1 | Барлық жеке тұлғалар депозиттері теңгемен және шетел валютасымен, оның ішінде: | 4 364 680 565 | 233 089 767 | 22 257 582 |
| 1. | **Талап етілгенге дейінгі салымдар, оның ішінде:** | 43 472 745 | 5 021 031 | 1 634 092 |
| 1.1. | *теңгемен* | 17 267 785 | 199 243 | 1 508 796 |
| 1.2. | *шетел валютасымен* | 26 204 960 | 4 821 788 | 125 296 |
|  | Банктің басқарушы қызметкерлеріне, сонымен бірге 5% және одан жоғары дауыс беру құқығы бар акцияларға ие акционерлер мен олардың жақын туыстарына тиесілі талап етілгенге дейінгі салымдар | 11 302 598 | 3 592 955 | 258 |
| 2. | **Мерзімді және шартты салымдар, оның ішінде:** | 3 857 937 587 | 168 442 022 | 2 473 774 |
| 2.1. | *теңгемен,**оның ішінде:* | 1 614 306 426 | 87 747 832 | 1 870 297 |
|  | 1 млн. теңгеден аспайтын | 283 498 917 | 6 859 072 | 1 545 385 |
|  | 1 млн.-нан бастап 3 млн. теңгеден аспайтын | 376 839 280 | 13 639 866 | 230 853 |
|  | 3 млн.-нан бастап 5 млн. теңгеден аспайтын | 206 113 477 | 10 671 321 | 53 475 |
|  | 5 млн.-нан бастап 10 млн. теңгеден аспайтын | 177 042 995 | 12 155 884 | 27 707 |
|  | 10 млн.-нан бастап 15 млн. теңгеден аспайтын | 58 657 948 | 2 802 634 | 4 927 |
|  | 15 млн. теңгеден жоғары | 512 153 809 | 41 619 055 | 7 950 |
| 2.2. | *шетел валютасымен, оның ішінде:* | 2 243 631 161 | 80 694 190 | 603 477 |
|  | 1 млн. теңгеден аспайтын | 84 932 611 | 2 901 796 | 409 426 |
|  | 1 млн.-нан бастап 3 млн. теңгеден аспайтын | 183 903 948 | 7 407 246 | 103 554 |
|  | 3 млн.-нан бастап 5 млн. теңгеден аспайтын | 152 453 101 | 3 800 404 | 38 603 |
|  | 5 млн.-нан бастап 10 млн. теңгеден аспайтын | 200 347 747 | 6 698 267 | 29 367 |
|  | 10 млн.-нан бастап 15 млн. теңгеден аспайтын | 93 542 940 | 2 156 038 | 7 708 |
|  | 15 млн. теңгеден жоғары | 1 528 450 814 | 57 730 440 | 14 819 |
|  | Банктің басқарушы қызметкерлеріне, сонымен бірге 5% және одан жоғары дауыс беру құқығы бар акцияларға ие акционерлер мен олардың жақын туыстарына тиесілі мерзімді және шартты салымдар | 258 286 673 | 6 393 389 | 1 857 |
| 3. | **Ағымдық шоттардағы ақша қалдықтары (карт-шоттағы қалдықты қоса есептегенде) оның ішінде:** | 463 270 233 | 59 626 714 | 18 149 716 |
| 3.1. | *теңгемен* | 395 236 190 | 55 247 826 | 17 274 377 |
| 3.2. | *шетел валютасымен* | 68 034 043 | 4 378 888 | 875 339 |
|  | Банктің басқарушы қызметкерлеріне, сонымен бірге 5% және одан жоғары дауыс беру құқығы бар акцияларға ие акционерлер мен олардың жақын туыстарына тиесілі ағымдық шоттардағы ақша қалдықтары (карт-шоттағы қалдықты қоса есептегенде) | 3 870 900 | 660 886 | 11 648 |